می ٹو تحریک (تائیوان)

تصغیر|جمہوریۂ چین (تائیوان) اور سینٹ ونسنٹ اینڈ دی گریناڈائنز نے خواتین کے بااختیار بنانے کے منصوبے کی نمائش (Women’s Empowerment Project Showcase) کا مشترکہ اہتمام 26 مارچ 2024 کو کی۔ اس تقریب میں جمہوریۂ چین (تائیوان) کی سفیر فیونا ہوئی چون فان (Fiona Huei-chun Fan)، گورنر جنرل ڈیم سوزن ڈوگن (Dame Susan Dougan)، وزیرِ اعظم معزز رالف گونزالویس (Hon. Ralph Gonsalves) اور ان کی اہلیہ، وزیرِ زراعت معزز سبوٹو سیزر (Hon. Saboto Caesar)، وزیرِ تعلیم و قومی مفاہمت معزز کرٹس کنگ (Hon. Curtis King)، وزیرِ عوامی خدمات فریڈرک اسٹیفنسن (Frederick Stephenson)، وزیرِ قومی تنظیم معزز اورینڈو بروسٹر (Hon. Orando Brewster)، وزیرِ شہری ترقی معزز بیناروا براؤن (Hon. Benarva Browne)، پارلیمانی سیکریٹری معزز شیکیل بوب (Hon. Shackell Bobb)، مستقل سیکریٹری سینڈی پیٹرز-فلپس (Sandy Peters-Phillips)، سفارتی عملہ اور مختلف سرکاری شعبہ جات کے افسران نے ے منعقدہ باضابطہ تقریب میں شرکت کی۔ اس موقع پر پچاس سے زائد خواتین کی ملکیت میں کاروباری اداروں نے اپنے کاروبار پیش کیے اور نمائش میں حصہ لیا۔ تاہم یہی تائیوان کچھ عرصہ قبل جنسی ہراسانی اور می ٹو کے معیوب دور سے گذر چکا ہے۔

**تائیوان می ٹو تحریک** نے جنسی ہراسانی، طاقت کے غلط استعمال اور سماجی خاموشی کے خلاف نئے عوامی مباحثے کو جنم دیا ہے۔ اگرچہ عالمی سطح پر می ٹو تحریک 2017ء کے بعد سراہی گئی، مگر تائیوان میں اس کا ابھار بعد ازاں اور مخصوص سماجی، ثقافتی اور میڈیا عوامل کے زیرِ اثر ہوا۔

## تحریک کا آغاز اور محرک عوامل
تحریک کے تازہ دور کا اہم محرک تفریحی اور میڈیا مواد رہا جنھوں نے روایتی خاموشی کو توڑا۔ نیٹ فلکس کے ڈرامائی مواد اور سوشل میڈیا پوسٹس نے متاثرین کو اپنی کہانیاں شیئر کرنے کی ترغیب دی، جس سے کئی شعبوں میں الزامات اور عوامی بحث سامنے آئی۔  دنیا بھر میں نیٹ فلکس پر موجود سیریز کئی عوامی واقعات یا مناظر کی خبری پردے پر پیش کشی کا ایک مؤثر ذریعہ سمجھا جاتا ہے۔ یہ سماج بینی اور سماجی نظریہ سازی کا آلہ تصور کیا جاتا ہے اور یہی کچھ تائیوان میں پیش آیا جہاں عرصے سے محسوس بُرائی کی ہولناکی ڈرامائی انداز میں دیکھی اور محسوس کی گئی اور یہی لوگوں میں بے داری، بے چینی اور بے تکلفانہ مباحث کا سبب بنی۔
 
## سماجی، ثقافتی اور قانونی پس منظر
تائیوان میں پہلے سے موجود قوانین اور بین الاقوامی منظرنامہ کے باوجود، ثقافتی پردہ پوشی اور طاقت کے ڈھانچے نے متاثرین کے لیے رپورٹنگ اور انصاف کے حصول کو مشکل بنایا۔ ماہرین نے نوٹ کیا کہ نجی زندگی اور جنسی تعلقات کے بارے میں سماجی رویے اور قانونی عملی دشواریاں اس تحریک کی رفتار اور دائرہ کار کو شکل دیتی ہیں۔

## اثرات اور اصلاحات
تحریک کے زیرِ اثر سیاست، تفریح اور علمی حلقوں میں کئی انکشافات، معافی نامے اور استعفے سامنے آئے۔ متعدد معروف شخصیات، بشمول سرکاری افسران، فلمی اداکاروں اور یونیورسٹی اساتذہ کے خلاف الزامات سامنے آئے جنھوں نے عوامی رائے پر گہرا اثر ڈالا۔ یہ انکشافات نہ صرف میڈیا کی سرخیوں میں چھائے رہے بلکہ عوامی دباؤ نے حکومت کو عملی اقدامات پر مجبور کیا۔ نتیجتاً، قانون سازی اور ادارہ جاتی اصلاحات کے لیے نئی راہیں کھلیں — مثلاً جنسی ہراسانی کی رپورٹنگ کے طریقہ کار میں بہتری، متاثرہ افراد کو قانونی و نفسیاتی معاونت کی فراہمی اور سرکاری اداروں میں حساسیت تربیت کے پروگراموں کا آغاز۔ تاہم، ماہرین کا کہنا ہے کہ اگرچہ یہ اقدامات ایک مثبت پیش رفت ہیں، مگر قوانین کا مؤثر نفاذ، عدالتی شفافیت اور سماجی رویوں میں تبدیلی اب بھی بڑے چیلنج کے طور پر درپیش ہیں۔

تائیوان کی ’’می ٹو‘‘ تحریک کے دوران کئی سیاسی شخصیات کے نام بھی سامنے آئے۔ مثال کے طور پر سابقہ عملہ رکن چن چیئن جو (Chen Chien-jou) جو حکمران جماعت ڈیموکریٹک پروگریسو پارٹی (Democratic Progressive Party - DPP) سے وابستہ تھیں، نے ایک فلم ڈائریکٹر پر ہراسانی کے الزامات عائد کیے۔ اس واقعے کے بعد تائیوان کی صدر سائی انگ وین (Tsai Ing-wen) نے دو مرتبہ عوامی معذرت پیش کی، جسے سیاسی ذمہ داری کے اظہار کے طور پر دیکھا گیا۔

## چیلنجز
تحریک کے روبرو سب سے بڑے مسائل میں سماجی بدنامی، رپورٹنگ کے پیچیدہ عمل، ثبوت کے مسائل اور طاقتور حلقوں کی مزاحمت شامل ہیں۔ متاثرین کو آن لائن ہراسگی، دھمکیاں اور پیشہ ورانہ نقصان کے خطرات کا سامنا کرنا پڑتا ہے، جس کی وجہ سے کئی متاثرہ افراد آواز اٹھانے سے کتراتے ہیں۔

## نتیجہ
تائیوان میں می ٹو تحریک نے معاشرتی مکالمے کو وسیع کیا اور کچھ ادارہ جاتی ردِ عمل کو تیز کیا، مگر اس کی کامیابی کا انحصار اس بات پر ہوگا کہ آیا قانون، سماج اور تنظیمیں مل کر پائیدار تبدیلی لائیں گی یا نہیں۔

## حوالہ جات

## بیرونی روابط
# https://www.bbc.com/news/world-asia-65875474
# https://taiwaninsight.org/2023/08/21/metoo-movement-in-taiwan-reconfiguring-the-intimate-life/
# https://eastasiaforum.org/2023/08/22/taiwans-nascent-metoo-movement/
# https://www.fairplanet.org/story/taiwan-metoo-netflix-show-sexual-abuse/

زمرہ:تائیوان
زمرہ:می ٹو تحریکیں
زمرہ:جنسی ہراسانی
زمرہ:ایشیا میں خواتین کے حقوق
زمرہ:تائیوان کی سیاست
زمرہ:سماجی تحریکیں
زمرہ:اکیسویں صدی کی تحریکیں
زمرہ:تائیوان میں نسوانی تحریک